ဇနပုဒ်

ဇနပဒဟူသော ပါဠိမှ ဇနပုဒ်ဖြစ်လာသည်။ ဇနပဒ  

(၁) လူတို့၏-နေရာ-အရပ်၊ ဇနပုဒ်။ 
(က) စကြဝဠာ။ 
(ခ) ဇမ္ဗူဒိပ်။ 
(ဂ) တိုင်း၊ နိုင်ငံ၊ ပြည်၊ တိုင်းကြီး၊ ကာသိတိုင်း ကောသလတိုင်း အစရှိသောတိုင်းကြီး။ 
(ဃ) ခရိုင်၊ နယ်ပယ်၊ တိုင်းငယ်၊ ကာသိတိုင်း, ကောသလတိုင်း စသော တိုင်းကြီးတို့၏ တစိတ်တဒေသအရပ်။  
(င) အရပ် ဒေသ။ 

(၂) လူ၊ လူအပေါင်း။

တိုင်းကြီးတို့ကား
အံ၊၁၊၂၁၃။ အံ၊၃၊၄၃၁-တို့၌ အင်္ဂတိုင်း, မဂဓတိုင်း, ကာသိတိုင်း, ကောသလတိုင်း, ဝဇ္ဇီတိုင်း, မလ္လတိုင်း, စေတိတိုင်း, ဝင်္ဂတိုင်း, ကုရုတိုင်း, ပဉ္စာလတိုင်း, မစ္ဆတိုင်း, သူရသေနတိုင်း, အဿကတိုင်း, အဝန္တိတိုင်း, ဂန္ဓာရတိုင်း ကမ္ဗောဇတိုင်း ဟု ၁၆-တိုင်း ပြဆိုသည်။ 

တနည်းအားဖြင့်- ဒီ၊၂၊၁၆၂။ ဒီ၊ဋ္ဌ၊၂၊၂၃၀-တို့၌ ကာသိတိုင်း, ကောသလတိုင်း, ဝဇ္ဇီတိုင်း, မလ္လတိုင်း, စေတိတိုင်း, ဝံသတိုင်း, ကုရုတိုင်း, ပဉ္စာလတိုင်း, မဇ္ဈတိုင်း, သူရသေနတိုင်း, အင်္ဂတိုင်း, မဂဓတိုင်း, ယောနကတိုင်း, ကမ္ဗောဇတိုင်း, အဿကတိုင်း, အဝန္တိတိုင်းဟု ၁၆-တိုင်း ပြဆိုသည်။ 

စူဠနိ၊၁၅၀-၌ အင်္ဂတိုင်း, မဂဓတိုင်း, ကလိင်္ဂတိုင်း, ကာသိတိုင်း, ကောသလတိုင်း, ဝဇ္ဇီတိုင်း, မလ္လတိုင်း, စေတိယတိုင်း, ဝံသတိုင်း, ကုရုတိုင်း, ပဉ္စာလတိုင်း, မစ္ဆတိုင်း, သူရသေနတိုင်း, အဿကတိုင်း, အဝန္တိတိုင်း, ယောနကတိုင်း, ကမ္ဗောဇတိုင်းဟု ၁၇-တိုင်း ပြဆိုသည်။ 

အဘိဓာန်၊၁၈၄-၅-၌ ကုရုတိုင်း, သက္ကတိုင်း, ကောသလတိုင်း, မဂဓတိုင်း, သိဝိတိုင်း, ကလိင်္ဂတိုင်း, အဝန္တိတိုင်း, ပဉ္စာလတိုင်း, ဝဇ္ဇီတိုင်း, ဂန္ဓာရတိုင်း, စေတိတိုင်း, ဝင်္ဂတိုင်း, ဝိဒေဟတိုင်း, ကမ္ဗောဇတိုင်း, မဒ္ဒတိုင်း, ဘဂ္ဂတိုင်း “အင်္ဂတိုင်း, သီဟဠတိုင်း, ကသ္မီရတိုင်း, ကာသိတိုင်း, ပဏ္ဍုတိုင်းဟု ၂၁-တိုင်း ပြဆိုသည်။

ဇနပဒ (ပု) [ဇနပဒ+ဏ] 
(က) တိုင်း-နိုင်ငံ-၌ နေသောသူ။ တိုင်းသူပြည်သား။ 
(ခ) နယ်ပယ်၌ နေသောသူ။ နယ်သူ နယ်သား။

ကိုးကား 

ဗုဒ္ဓဘာသာ ဝေါဟာရများ